( 208 ) 
les Princes, prélas, barons, chevalierz, escuierz et autres gens 
notables, subgés de retenue de nostre amoureuse court, seront, 
tous, par ordre l’un apres l’autre ainsy que retenus seront, 
escripz en nostre amoureux registre, par nom et seurnom, et, 
dessoubz le nom d’un chascun, ses armes paintes des cou- 
leurz qu’il appartenra. C’est assavoir, pour la premiere fois à 
noz despens et chacun ou degré et estat de Voffice en quoy 
retenu sera, sans avoir tant soit peu de regart à plus ancienne 
noblesse, auctorité, vaillance, renommée, puissance présente, 
ou richesse, et sans uzer en ce caz de quelconques venimeuse 
pensée ou ymaginacion secréte d’orgueil, envie ou présump- 
cion, mais de vraye digne et pure umilité, débonnaire souffi- 
sance et gracieuseté, attendu quil n’est aucun petit office en 
court damours sy dignement fondée. 
Et, se aucun estoit tant ennemy d’onneur et d'amours qu’il 
feist quelque apparence de murmure ou s’en demonstrast 
indigne par parolles approuvées souffisamment, on effaceroit, à 
la relacion de deux conservateurz et xu ministres, en nostre 
présence, ses armes et nom de nostre amoureux registre, sans 
rappel, ou caz toutesvoies que dedens mm jours et trois nuys tel 
delinquant ne s’en soubsmettroit entièrement à la correction 
de nostre amoureuse court, telle que pronunciée et sentenciée 
seroit contre ly. 
Item, seront fais et tailliez trois eseus de durable boys, qui 
seront atachiez et assis sur la cheminée de nostre chambre, en 
la ville de Paris, et pains richement d’or et d’autres fines cou- 
leurs. C'est assavoir l’escu des armes du roy ou milicu. Et l’escu 
des armes de Philippe Due de Bourgoinge à dextre, apres l'escu 
de Loys Duc de Bourbonnois à senextre, en ung meismes 
renc. 
Item, tout entour d'icelle nostre chambre, au plus hault, y 
ara Xxv crampons de fer atachiez au mur, ausquelz crampons 
y ara xxv escus de bois bon et durable, pains richement d’or 
et d'autres fines couleurs appartenans. C'est assavoir des armes 
